
Por brudwyr, consurwyr, cas eirwon, 
A'u holl ofergoelion i gyd, 

Rhybuddir, gwaherddir, eu harddel, 
Tan beryg” ein hoedl o hyd: 

Dewiniaid gul afraid, gwael efrau, 
Nid cymhwys i'w bathau gael bod; 

Celwyddwyr, hudolwyr, rhai diles, 
Am elw mae neges eu nod. 


Consurwyr a brudwyr o Brydain, 
Darfydded pob filain o'r fath ; 
Swynyddion sy” fawrion oferedd, 
O'r diwedd heb fregedd a frath : 
Rhai dieflig, colledig, “oll ydynt, 
Pob un a êl atynt ni lwydd; 
Mae ynddynt i'w wel'd annuwioldeb, 
Gan Dduw mae casineb i'w swydd, 


Gan ddiawl y mae hawl i'r ymholydd, 
^R un modd a'r dyw edydd du wall, 
O herwydd pob un a'u dybenion, 
Y nt dduon ynfydion y fall: 
O? faint o'n hardaloedd sy'n dylyn 
Y rhith o ddweyd ffortun ddiffael, 
I dwyllo rhai gweinion â'u gweniaith, 
Ileb ddim ond gau obaith i'w gael. 


Mae ereill o'r byd ni arbedant, 
Pan ddigiant, os gallant ysgoi, 
Trwy ddwfr eu duw. Elian dialant, 
I'w ffynon y rhedanti'w rhoi: 
Ond Duw bau dewis rhoi dial, 
Yr Arglwydd a dâl yn ddi- dwyll. 
Tâl dwys fel bo cymhwys i'r camwedd, 


Nid megis dyn bawaidd dibwyll. 

Ac ereill at Elian y gwyrant, 
Offrymant—ond tybiant gael tâl; 
Am gyfoeth yn boeth hwy obeithiant, 
Rhagdalant,aberthant i'w Baal, 

Fel pe b'ai gan Elian (gynaliaeth 
Tu cefn i Ragluniaeth) wr glew, 

I'w rhoi am addolwyr meddalion, 
Trwy'r ffynon i'w danfon yn dew. 


Ond O! ystrueiniaid estronol, 
Ai gwell ydyw diafol nâ Duw ? 
Eu hunain mor warthus pan werthant, 
Am gyfoeth i'w feddiant yn fyw; 
Ond Duw biau cyfoeth, pe cofient, 
Ac yna ni ddeuant at ddiawl, 
A chredu na fedd yr hen Satan, 
Ond uffern ei hunan i'w hawl. 


Mae dynion gwag €on ac euog, 
Am olud mor serchog yn son, 
Dymunent oddefiad i ddiafol, 
I dori iawn reol yr Ion; 
Neu rwystro'r Duw Glân a'i ragluniaeth, 
Na chaffai mwy'n benaeth mo'r bod, 
Os gallent ryw sut o gell Satan, 
Gael arian yn gyfran i'r gôd 


Gweddillion byw gweinion baganiaeth, 
Yn llygru'r d'wysogaeth y sydd: 
l'w phuro hi'n lân o'i heilunod, 
Gobeithiwn mai dyfod mae'r dydd. 
Mae rhai yn rhoi coel ar y ceiliog, 
Mai drwg yn ddiysgog a ddaw ; 
Os clywir e'n canu gam amser, 
Hwy lenwir o brudd-der a braw. 


Ond credu fod pen y creadur 
A'i big tua llwybr y llan, 
Fe daerir yn hir ac yn arw 
Mai rhyw rai fydd meirw'n y man. 
Rhai ereill i daith yn odiaethol, 
Rhyfeddol mor wrol yr ânt, 
Os dygwydd dwy frân eu cyfarfod, 
Rhyw ddysgwyl yn hynod a wnant, 

Am lwyddiant heb neb yn ei luddias, 
Rol canfod priodas o'r brain, 
Fel pe b'ai agoriad trugaredd, 
Neu ryw bethau rhyfedd yn rhai'n; 
Ond gweled piogen, tebygid, 
A fyddai'n hir ofid i rai, 
Fel rhai'n cael briw uchel, brawychant 
Rhag myned o'u llwyddiant yn llai. 


Mi glywais goel arall eglurach, 
Un ddwysach a chryfach ei chraith, 
Sef clywed, gwan adeg, gi'n udo; 
Bydd rhai y'mron gwywo'n eu gwaith, 
Gan gredu mai rhywbeth er rhybudd— 
Yn arwydd o gystudd ac och, 
Yw clywed ar drôau gi, druan, 
Ei hunan yn gruddfan yn groch. 


Gwel'd pen ol i'r ebol,sy rybydd, 
Ac arwydd o gerydd rhy gas, 

Sef ebol a welir tro cyntaf ; 
Ar wel'd ei ben blaenaf bydd blas; 
Ond gwel'd ei ben blaen ni bydd blino, 

Pe'r edrychid arno trwy'r dydd, 
Heb ofnau trôellau un trallod, 
Nac un annybendod ni bydd. 


Ac felly'r un modd yr oen, meddir, 
Am hwnw fe dd wedir yn dda, 

Os gwelir ei bon cyn ei gynffon, 
Arwyddion yn union a wna; 

Sef arwydd o gynydd i'r geiniog, 
I wneuthur rhai'n dorog o dew, 

Rhag bod a'u mawr wrychyn mor uched, 
Gwna'u blewyn mor llyfned â'r llew. 


Yn awr mi ofynaf am fynyd, 
Y dyrfya wych hyfryd i chwi, 
Pwy meddwch sydd wychaf eu hachos, 
Ai'r Indiaid neu'r Negroes, aini? 
Faint gwaeth rhoi addoliad i ddelw, 
Ond fod hon a'i henw'n o hyll, 
Ai rhai yn rhoi coel ar y ceiliog, 
Neu'r cyfryw'n ddiysgog o ddull ? 

Ond dyma, rwy'n tybio,'r atebiad, 
Mai croes ein hymddygiad iDduw, 
O herwydd fod genym ni ganwyll, 
Sef cyfraith, un dywyll nid yw ; 
A hwythau a'u delwau hudolwaith, 
Yn byw yn eu drygwaith heb Gai 
Mewn gwlad heb na deddf na gorchymyn, 
I wel'd hyny'n fymryn o fai. 


Mae' n resyn i ddyn gael ei ddenu 
I garn na magu'n un modd, 
Y peth a ddifâodd ei fywyd, 
Ac yn y caledfyd a'i clodd ; 
A dewis anianol wenwynig, 
Lygredig, gythreulig, a thrist, 
Hudoliaeth du weniaith dewiniaid, 
Melldigaid, ffol grwydriaid di-Grist. 


Gwrthodir, ni choeiir necheliaith, | 
Y berfaith dda gyfraith ddigoll ; | 
Deddf, gyson gair union gwirionedd, . 
Un ryfedd ddi-waeledd yw oll; 
A chredu, coleddu celwyddau, 
Neu ryw hudoliaethau di les, 
Deddf Satan yw anian dewiniaeth, 
Mae hon at ein harchwaeth yn nes. 


Echrydus! mae'n warthus i'n werthu 
Y Duw sy'n ein maethu'n mhob man, 
Mor ddibris a dewis andwyol 
Ddeddr diafol yn rheol i'n rhan: 
Ond Duw a'i fygythion, fe'u gwthir, 
Os gellir, fe'u cauir o'r cof, 
A rhyw feirw gwael ofergoelion, 
Fe'u cedwir yn dirion a dof. 

